Udsyngning er en ældgammel skik og en lille højtidelighed, som finder sted i forbindelse med, at den afdøde bliver lagt i kisten, enten i hjemmet eller på et plejehjem/hospice. Normalt står man omkring afdøde i kisten, typisk inden låget lægges på, og synger en salme eller to, mens nogle beder en bøn. Hvis der er andre beboere eller personale på plejecentret, kan man også invitere dem til at deltage i udsyngningen, og man tager typisk hensyn til de skikke, der er gældende på stedet. Nogle vælger at lade bedemanden stå for den lille højtidelighed, mens andre foretrækker plejepersonalet eller afholder det selv.